CELEX: 62013CN0292
Language: da
Date: 2013-05-27 00:00:00
Title: Sag C-292/13 P: Appel iværksat den 27. maj 2013 af Fabryka Łożysk Tocznych-Kraśnik S.A. til prøvelse af dom afsagt af Retten den 22. marts 2013 i sag T-571/10, Fabryka Łożysk Tocznych-Kraśnik S.A. mod Kontoret for Harmonisering i det Indre Marked (Varemærker og Design) og Impexmetal S.A.

27.7.2013   
            
            
               DA
            
            
               Den Europæiske Unions Tidende
            
            
               C 215/11
            
         Appel iværksat den 27. maj 2013 af Fabryka Łożysk Tocznych-Kraśnik S.A. til prøvelse af dom afsagt af Retten den 22. marts 2013 i sag T-571/10, Fabryka Łożysk Tocznych-Kraśnik S.A. mod Kontoret for Harmonisering i det Indre Marked (Varemærker og Design) og Impexmetal S.A.
   (Sag C-292/13 P)
   2013/C 215/14
   Processprog: polsk
   
      Parter
   
   
      Appellant: Fabryka Łożysk Tocznych-Kraśnik S.A. (ved adwokat P. Borowski)
   
      De andre parter i appelsagen: Kontoret for Harmonisering i det Indre Marked (Varemærker og Design) (KHIM) og Impexmetal
   
      Appellanten har nedlagt følgende påstande
   
   
               —
            
            
               Den appellerede dom ophæves i sin helhed, og der gives medhold i søgsmålet af 16. december 2010, idet afgørelsen truffet den 6. oktober 2010 af Første Appelkammer ved Kontoret for Harmonisering i det Indre Marked annulleres.
            
         
               —
            
            
               Såfremt påstanden ikke tages til følge, ophæves den appellerede dom i sin helhed, og sagen hjemvises til Retten til fornyet behandling.
            
         
               —
            
            
               Harmoniseringskontoret og Fabryka Łożysk Tocznych-Kraśnik S.A. tilpligtes at betale sagens omkostninger, herunder de omkostninger appellanten har afholdt i sagen for appelkammeret og indsigelsesafdelingen ved Harmoniseringskontoret samt ved Retten.
            
         
      Anbringender og væsentligste argumenter
   
   Appellanten har kritiseret Retten for at have tilsidesat artikel 8, stk. 1, litra b), i forordning nr. 207/2009, idet den har anvendt denne bestemmelse på faktiske omstændigheder, som ikke er omfattet af bestemmelsen.
   Ifølge appellanten består denne fejlagtige anvendelse i, at Retten fejlagtigt fastslog, at appellantens tegn lignede intervenientens ældre EF-figurmærke, og at der derfor i offentlighedens bevidsthed var en risiko for forveksling. Retten tog ikke hensyn til, at
   
               —
            
            
               ligheden mellem varemærkerne ikke danner grundlag for at konkludere, at den fremkalder en risiko for forveksling
            
         
               —
            
            
               appellantens varemærke indgår i appellantens firmabetegnelse, som har været anvendt lang tid inden, der blev indgivet en ansøgning om registrering
            
         
               —
            
            
               dette varemærke udgør et historisk kendetegn for appellanten
            
         
               —
            
            
               de omhandlede varemærker har sameksisteret uanfægtet gennem en lang periode.